Is-sit uffiċjali tal-Istat tal-Vatikan ħabbar li l-Papa Franġisku u l-Papa Emeritu Benedittu XVI tlaqqmu għall-Covid-19. Dan b'parti mill-kampanja li bdiet fl-iżgħar stat biex kulħadd jitlaqqam u jipprevjeni milli jimrad bil-coronavirus. Il-Papa Franġisku kien qal f'intervista ma' ġurnalist Taljan li kien se jitlaqqam għall-Covid, filwaqt li appella lil kulħadd biex jagħmel dan peress li dan hu obbligu.